**LIETUVOS RESPUBLIKOS ENERGETIKOS MINISTERIJA**

**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 4 PRIORITETO „ENERGIJOS EFEKTYVUMO IR ATSINAUJINANČIŲ IŠTEKLIŲ ENERGIJOS GAMYBOS IR NAUDOJIMO SKATINIMAS“ 04.1.1-LVPA-V-114 PRIEMONĖS „ELEKTROS ENERGIJOS IŠ ATSINAUJINANČIŲ IŠTEKLIŲ GAMYBOS ĮRENGINIŲ ĮRENGIMAS NAMŲ ŪKIUOSE“ PROJEKTŲ FINANSAVIMO SĄLYGŲ APRAŠO NR. 2** **PATVIRTINIMO DERINIMAS**

|  |  |
| --- | --- |
| **Paskelbimo** www.esinvesticijos.lt **data** | 2020-07-03 |
| **Ar gauta pastabų ir (ar) pasiūlymų?***Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma* | [x]  Taip [ ]  Ne |
| **Ar į visas pastabas ir (ar) pasiūlymus atsižvelgta?***Jei atsižvelgta į visas pastabas ir (ar) pasiūlymus, žemiau esanti lentelė nepildoma* | [ ]  Taip [x]  Ne  |

|  |  |  |  |
| --- | --- | --- | --- |
| Nr. | Institucija | Pastabos ir pasiūlymai | Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus |
| 1. | Lietuvos Respublikos aplinkos ministerijos Aplinkos projektų valdymo agentūra (2020-07-20 raštas Nr. (29-2-9)-APVA-1134) | Siūlome iš aprašo 2 priedo 5.1. punkto išbraukti paaiškinimą, kur gali būti įrengta saulės elektrinė, kadangi jis prieštarauja aprašo 4 punktui. | **Atsižvelgta.**Aprašo 2 priedo 5.1 p. formuluotė suvienodinta su 10.1 p. formuluote.Aprašo 2 priedo 5.1 p. išdėstomas taip:5.1. ~~elektros energijos~~ vartojimo vietoje; |
| 2. | Lietuvos Respublikos aplinkos ministerijos Aplinkos projektų valdymo agentūra (2020-07-20 raštas Nr. (29-2-9)-APVA-1134) | Siūlome aprašo 2 priedo 6 punktą išdėstyti taip: „Jei fizinis asmuo vykdo ūkinę – komercinę veiklą, finansavimas neskiriamas, išskyrus atvejus, kai fizinis asmuo gali pateikti įrodymus, kad ūkinė – komercinė veikla nėra vykdoma šios tvarkos 3 **ir 4** punktuose nurodytuose pastatuose (butuose). **Jeigu elektros energija, pagaminta elektrinės įrengimo objekte, nukreipta į vieną ar kelis vartojimo objektus ir viename iš jų yra vykdoma ūkinė – komercinė veikla, finansavimas skiriamas tik už objektą (-us), kuriame (-iuose) ūkinė – komercinė veikla nevykdoma.**  | **Atsižvelgta.**Aprašo 2 priedo 6 punktą išdėstomas taip: „6. Jei fizinis asmuo vykdo ūkinę – komercinę veiklą, finansavimas neskiriamas, išskyrus atvejus, kai fizinis asmuo gali pateikti įrodymus, kad ūkinė – komercinė veikla nėra vykdoma šios tvarkos 3 **ir 4** punktuose nurodytuose pastatuose (butuose). **Jeigu elektros energija, pagaminta elektrinės įrengimo objekte, nukreipta į vieną ar kelis vartojimo objektus ir viename iš jų yra vykdoma ūkinė – komercinė veikla, finansavimas skiriamas tik už objektą (-us), kuriame (-iuose) ūkinė – komercinė veikla nevykdoma.**“ |
| 3. | Lietuvos Respublikos aplinkos ministerijos Aplinkos projektų valdymo agentūra (2020-07-20 raštas Nr. (29-2-9)-APVA-1134) | Siūlome aprašo 2 priedo 17.7 punktą išdėstyti taip: „pateikti laisvos formos **elektrinės įrengimo objekto** bendrasavininkų (bendraturčių) sutikimą įgyvendinti projektą, jei jų yra. **Daugiabučio namo daugumos butų ir kitų patalpų savininkų sutikimą arba daugiabučio žemės sklypo bendraturčių sutikimą pateikti privaloma kartu su išlaidų kompensavimo prašymu“.** | **Atsižvelgta.**Aprašo 2 priedo 17.7 papunktis išdėstomas taip: „17.7. pateikti laisvos formos **elektrinės įrengimo objekto** bendrasavininkų (bendraturčių) sutikimą įgyvendinti projektą, jei jų yra. **Daugiabučio namo daugumos butų ir kitų patalpų savininkų sutikimą arba daugiabučio žemės sklypo bendraturčių sutikimą pateikti privaloma kartu su išlaidų kompensavimo prašymu**“. |
| 4. | Lietuvos Respublikos aplinkos ministerijos Aplinkos projektų valdymo agentūra (2020-07-20 raštas Nr. (29-2-9)-APVA-1134) | Siūlome aprašo 2 priedo 32 punktą išdėstyti taip: „32. Fizinis asmuo gali įsigyti ir didesnės nei 10 kW galios elektrinę, tačiau finansavimas, tuo atveju, bus išmokamas tik už 10 kW. Jei pagal Klimato kaitos programą, 04.1.1-LVPA-V-114 priemonės „Elektros energijos iš atsinaujinančių išteklių gamybos įrenginių įrengimas namų ūkiuose“ projektų finansavimo sąlygų aprašą Nr.1, 04.1.1-LVPA-V-115 priemonės „AIE namų ūkiams“ finansavimas buvo išmokėtas 10 kW saulės elektrinei įrengti, ar pagal šios Priemonės veiklas finansavimas buvo išmokėtas 10 kW įrangos įsigijimui, tam pačiam **įrengimo ar** vartojimo objektui finansavimas pagal Priemonę daugiau neišmokamas. Jei pagal Klimato kaitos programą, 04.1.1-LVPA-V-114 priemonės „Elektros energijos iš atsinaujinančių išteklių gamybos įrenginių įrengimas namų ūkiuose“ projektų finansavimo sąlygų aprašą Nr.1, 04.1.1-LVPA-V-115 priemonės „AIE namų ūkiams“ ar šią Priemonę finansavimas buvo išmokėtas iki 10 kW saulės elektrinei įrengti finansavimas, tam pačiam **įrengimo ar** vartojimo objektui gali būti išmokėtas, tačiau ne didesnei nei 10 kW suminei galiai pasiekti. **Suminis elektrinės galingumas vertinamas pagal gaminančio vartotojo sutartį.**  | Atsižvelgta.Aprašo 2 priedo 32 punktas išdėstomas taip: „32. Fizinis asmuo gali įsigyti ir didesnės nei 10 kW galios elektrinę, tačiau finansavimas, tuo atveju, bus išmokamas tik už 10 kW. Jei pagal Klimato kaitos programą, 04.1.1-LVPA-V-114 priemonės „Elektros energijos iš atsinaujinančių išteklių gamybos įrenginių įrengimas namų ūkiuose“ projektų finansavimo sąlygų aprašą Nr.1, 04.1.1-LVPA-V-115 priemonės „AIE namų ūkiams“ finansavimas buvo išmokėtas 10 kW saulės elektrinei įrengti, ar pagal šios Priemonės veiklas finansavimas buvo išmokėtas 10 kW įrangos įsigijimui, tam pačiam **įrengimo ar** vartojimo objektui finansavimas pagal Priemonę daugiau neišmokamas. Jei pagal Klimato kaitos programą, 04.1.1-LVPA-V-114 priemonės „Elektros energijos iš atsinaujinančių išteklių gamybos įrenginių įrengimas namų ūkiuose“ projektų finansavimo sąlygų aprašą Nr.1, 04.1.1-LVPA-V-115 priemonės „AIE namų ūkiams“ ar šią Priemonę finansavimas buvo išmokėtas iki 10 kW saulės elektrinei įrengti finansavimas, tam pačiam **įrengimo ar** vartojimo objektui gali būti išmokėtas, tačiau ne didesnei nei 10 kW suminei galiai pasiekti. **Suminis elektrinės galingumas vertinamas pagal gaminančio vartotojo sutartį.** |
| 5. | Lietuvos Respublikos aplinkos ministerijos Aplinkos projektų valdymo agentūra (2020-07-20 raštas Nr. (29-2-9)-APVA-1134) | Vertindami išlaidų kompensavimo prašymus pastebime, kad dažnu atveju įrangos įsigijimo kainos yra mažesnės nei nustatyti fiksuotieji įkainiai, o kai kuriais atvejais kompensacinės išmokos net viršija patirtas išlaidas, todėl siūlome aprašo 2 priedą papildyti punktu „Kompensacijos suma negali būti didesnė už faktiškai patirtas įrangos įsigijimo išlaidas. Jei kompensacijos suma yra didesnė už įrangos (nurodytos 13.1 ir 13.2 punktuose) įsigijimo patirtas išlaidas, tokios išlaidos pripažįstamos netinkamomis finansuoti ir kompensacinė išmoka neskiriama“ arba įvertinti, ar nėra poreikio atnaujinti fiksuoto įkainio tyrimo ataskaitų ir naudojamų įkainių | **Neatsižvelgta.**Vadovaujantis Projektų finansavimo ir administravimo taisyklių nuostatomis, apmokant pagal fiksuotuosius įkainius, prašoma pateikti dokumentus ar jų kopijas, kuriais įrodomas projekto kiekybinio rezultato pasiekimas, šios priemonės atveju, tai yra sąskaita už įsigytą įrangą, bet pagal joje nurodytą sumą neapmokama. Energetikos ministerija svarstys įkainių tikslinimo klausimą ir, jei bus nutarta įkainius tikslinti, kreipsis į Europos socialinio fondo agentūrą dėl fiksuotojo įkainio tyrimo tikslinimo. |
| 6. | VšĮ Lietuvos verslo paramos agentūra (2020-07-21 raštas Nr. R4-3060) | Pagal Aprašą remiama ši veikla – mažos galios atsinaujinančių išteklių energiją naudojančių technologijų, skirtų elektros energijos gamybai namų ūkių reikmėms, įrengimas. Siūlome patikslinti formuluotę, nurodant, kas yra maža galia. „10. Pagal Aprašą remiama ši veikla – mažos **iki 10 kW** galios atsinaujinančių išteklių energiją naudojančių technologijų, skirtų elektros energijos gamybai namų ūkių reikmėms, įrengimas“. | **Neatsižvelgta.**Apraše naudojama veiklos formuluotė pagal 2014 m. gruodžio 2 d. LR energetikos ministro įsakymu Nr. 1-298 „Dėl 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano ir 2014–2020 metų Europos Sąjungos fondų investicijų veiksmų programos nacionalinių stebėsenos rodiklių skaičiavimo aprašo patvirtinimo“ 04.1.1-LVPA-V-114 priemonės aprašymo 1.3 punktą. |
| 7. | LR finansų ministerija (2020-07-10 raštas Nr. (24.36E)-6K-2003984) | Siekiant kuo greičiau pradėti įgyvendinti DNR plano veiksmus ir projektus, kuriuos planuojama finansuoti React-EU lėšomis, tačiau kurie šiuo metu nėra tinkami finansuoti ES fondų lėšomis (pvz.: Lietuvos sveikatos priežiūros specialistų kompetencijų platforma) prašome jau dabar atlikti parengiamuosius darbus (PĮP, PFSA ir kt. rengimas). Tinkami finansuoti ES fondų lėšomis DNR plano veiksmai ir projektai, kuriuos vėliau planuojama priskirti React-EU projektams, gali būti pradėti įgyvendinti iš karto po nutarimo patvirtinimo. Atsižvelgiant į tai, kad nėra aiški galimybė jau įgyvendinamus ES fondų projektus finansuoti React-EU lėšomis, siūlome, DNR plano veiksmams ir projektams įgyvendinti skirtą finansavimą skirti ne kaip papildomą finansavimą jau įgyvendinamiems ES fondų projektams, o formuoti naujus projektus. | **Atsižvelgta.** Aprašo 8 punktas išdėstytas vadovaujantis Ateities ekonomikos DNR plano „2020.07.01–2021.12.31 laikotarpio naujos ir papildomos investicijos“ (1 priedas) sąrašu, kuriame numatyta priemonė „Saulės jėgainių diegimas namų ūkių reikmėms (gaminančių vartotojų skatinimas)“ ir jai numatytas 13 mln. eurų finansavimas bei 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo planu, patvirtintu Lietuvos Respublikos energetikos ministro 2014 m. gruodžio 2 d. įsakymu Nr. 1-298 „Dėl 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano ir 2014–2020 metų Europos Sąjungos fondų investicijų veiksmų programos nacionalinių stebėsenos rodiklių skaičiavimo aprašo patvirtinimo“ (aktuali 2020 m. rugpjūčio 11 d. įsakymu Nr. 1- 249 patvirtinta redakcija) Aprašo 8 punktas išdėstomas taip: „8. Pagal Aprašą projektams įgyvendinti numatoma skirti iki 9 000 000 (devynių milijonų) eurų, iš ES struktūrinių fondų lėšų (Sanglaudos fondo) lėšų i**r iki 13 000 000 (trylikos milijonų) eurų, iš Ateities ekonomikos DNR plano lėšų.**“Aprašas papildytas 61 punktu, vadovaujantis LR finansų ministerijos raštu, kuriame prašoma projektams, kuriuos vėliau planuojama priskirti React-EU, įgyvendinti skirtą finansavimą skirti ne kaip papildomą finansavimą jau įgyvendinamiems ES fondų projektams, o formuoti naujus projektus. Kadangi priemonė „Saulės jėgainių diegimas namų ūkių reikmėms (gaminančių vartotojų skatinimas)“ yra Ateities ekonomikos DNR plano „2020.07.01–2021.12.31 laikotarpio naujos ir papildomos investicijos“ (1 priedas) sąraše ir jai numatytas 13 mln. eurų finansavimas, Aprašas papildytas 61 punktu ir išdėstomas taip: „61. **Aprašo 8 p. numatytiems projektų finansavimo šaltiniams sudaromos atskiros projektų sutartys**.“ |